16 ліпеня калегія Вярхоўнага Суду распачала разгляд касацыйнай скаргі. Вядзе працэс старшыня Калегіі па крымінальных справах, намесьнік старшыні Вярхоўнага Суду Ўладзімер Пташнік. Спачатку ў залю суду пусьцілі ўсіх ахвочых - у тым ліку прыкладна паўсотні журналістаў. Але пракурор Дударава адразу ж заявіла хадайніцтва аб тым, каб гэты працэс таксама насіў закрыты характар. Аргумэнтацыя тая самая, што й пры разглядзе крымінальнай справы банды Ігнатовіча ў судзе першай інстанцыі: зьвінавачаныя - былыя супрацоўнікі спэцслужбаў, і таму гэта робіцца дзеля захаваньня дзяржаўных таямніцаў, а таксама ў мэтах бясьпекі сьведак.